चाळीसगाव - विकिपीडिया

# चाळीसगाव

### Wikipedia कडून

'
शहर | चाळीसगाव
जिल्हा | जळगाव
राज्य | महाराष्ट्र
जनगणना वर्ष | ई.स. २००१
लोकसंख्या | --
दूरध्वनी कोड | ०२५८९
पोस्ट्ल कोड | ४२४१०१
आर.टी.ओ कोड | MH-१९

चाळीसगाव शहराचे दोन मुख्य भाग आहेत - जुने शहर व नवे शहर. या दोन्हीच्या मधून डोंगरी नदी वाहते.

## [संपादन] दळण वळण

चाळीसगाव लोहमार्ग व राज्य महामार्गांनी इतर शहरांशी जोडलेले आहे. लोहमार्गावरील महत्त्वाचे स्थानक असल्याने येथे बहुतेक सर्व रेल्वेगाड्या थांबतात. मुंबई व पुणे येथून अंदाजे सात तासांच्या अंतरावर आहेत. जळगाव, नासिक, औरंगाबाद व धुळे ही शहरे येथून साधारणतः एकाच अंतरावर आहेत. या शहरासाठी पुरेशा प्रमाणात पाणी व वीज उपलब्ध आहे.

## [संपादन] भूगोल

चाळीसगाव महाराष्ट्रातील जळगाव जिल्ह्यात नैर्‌ऋत्य दिशेस आहे. चाळीसगावच्या उत्तरेस धुळे जिल्हा व पारोळा तालुका, पश्चिमेस नासिक जिल्हा, दक्षिणेस औरंगाबाद जिल्हा तर पूर्वेस पाचोरा व भडगाव तालुके आहेत. चाळीसगाव डोंगरी व तित्तूर या नद्यांच्या संगमावर वसलेले आहे. या नद्या पुढे गिरणाला मिळतात. गिरणा पुढे अरबी समुद्रास मिळणार्‍या तापी नदीस मिळते.

## [संपादन] पर्यटन

चाळीसगावच्या दक्षिणेस सातमाळा नावाची डोंगराची रांग आहे. अजिंठा व वेरूळही चाळीसगावच्या जवळची प्रसिद्ध पर्यटनस्थळे आहेत. अन्य पर्यटनस्थळांत पाटणादेवी व पितळखोरे लेणी ही वाखाणण्याजोगी आहेत. पाटणादेवी मंदिर हेमाडपंती शैलीत मोडते.

## [संपादन] उद्योग

इथे कृषी उत्पन्नावर आधारित बेलगंगा साखर कारखाना, चाळीसगाव कापड गिरणी, तेल व विड्यांचे कारखाने इ. अनेक उद्योग आहेत. इतर उद्योगांना चालना देण्याकरता इथे महाराष्ट्र औद्योगिक विकास महामंडळाचे चाळीसगाव उद्योग क्षेत्र आहे.

## [संपादन] कृषी

चाळीसगाव व जवळपासच्या भागात शेती हा मुख्य धंदा आहे. ऊस, कपाशी व केळी ही मुख्य रोख पिके आहेत. येथे भुईमूगाचीही लागवड होते. ज्वारी, बाजरी व गहू ही धान्येही घेतली जातात. बहुतांश शेती जिरायती आहे.

## [संपादन] बाह्यदुवे

1. Chalisgaon : Developement Potential and Challenges
2. MIDC Chalisgaon

"http://mr.wikipedia.org../../../%E0%A4%9A/%E0%A4%BE/%E0%A4%B3/%E0%A4%9A%E0%A4%BE%E0%A4%B3%E0%A5%80%E0%A4%B8%E0%A4%97%E0%A4%BE%E0%A4%B5.html" पासून मिळविले

वर्ग: खानदेश | जळगाव जिल्हा | महाराष्ट्रातील शहरे

##### Views

- लेख
- चर्चा
- आताची आवृत्ती

##### शोध

##### इतर भाषांमध्ये

- English